CELEX: 62018CA0194
Language: hu
Date: 2019-05-08 00:00:00
Title: C-194/18. sz. ügy: A Bíróság (kilencedik tanács) 2019. május 8-i ítélete (a Vrhovno sodišče Republike Slovenije [Szlovénia] előzetes döntéshozatal iránti kérelme) — Jadran Dodič kontra Banka Koper, Alta Invest (Előzetes döntéshozatal — Szociálpolitika — Vállalkozások átruházása — 2001/23/EK irányelv — Az 1. cikk (1) bekezdése — Hatály — Az átruházás értékelésének szempontjai — Az ügyfélkör átadása — Az összes pénzügyi szolgáltatásnak egy tőzsdetársasághoz történő átvitele és a munkavállalók átvételének kizárása)

8.7.2019   
            
            
               HU
            
            
               Az Európai Unió Hivatalos Lapja
            
            
               C 230/14
            
         
      A Bíróság (kilencedik tanács) 2019. május 8-i ítélete (a Vrhovno sodišče Republike Slovenije [Szlovénia] előzetes döntéshozatal iránti kérelme) — Jadran Dodič kontra Banka Koper, Alta Invest
      (C-194/18. sz. ügy) (1)
      
      (Előzetes döntéshozatal - Szociálpolitika - Vállalkozások átruházása - 2001/23/EK irányelv - Az 1. cikk (1) bekezdése - Hatály - Az átruházás értékelésének szempontjai - Az ügyfélkör átadása - Az összes pénzügyi szolgáltatásnak egy tőzsdetársasághoz történő átvitele és a munkavállalók átvételének kizárása)
      (2019/C 230/16)
      Az eljárás nyelve: szlovén
      
         A kérdést előterjesztő bíróság
      
      Vrhovno sodišče Republike Slovenije
      
         Az alapeljárás felei
      
      
         Felperes: Jadran Dodič
      
         Alperes: Banka Koper, Alta Invest
      
         Rendelkező rész
      
      A munkavállalók jogainak a vállalkozások, üzletek és ezek részeinek átruházása esetén történő védelmére vonatkozó tagállami jogszabályok közelítéséről szóló, 2001. március 12-i 2001/23/EK tanácsi irányelv 1. cikkének (1) bekezdését úgy kell értelmezni, hogy az, hogy az első vállalkozás ügyfeleinek pénzügyi és egyéb vagyoni eszközeit e vállalkozás tevékenységének megszűnését követően a nemzeti jogszabályok értelmében megkötendő szerződés alapján egy második vállalkozás veszi át, még akkor is a vállalkozás vagy a vállalkozás részei átruházásának minősülhet, ha az első vállalkozás ügyfelei továbbra is szabadon dönthetnek úgy, hogy nem bízzák a második vállalkozásra a tőzsdei befektetéseik kezelését, amennyiben az ügyfélkör átadása bizonyított, amelynek értékelése a kérdést előterjesztő bíróság feladata. Ennek keretében az „átruházásként” való minősítést illetően önmagában még a ténylegesen átruházott ügyfelek igen magas száma sem meghatározó, és főszabály szerint azon körülménynek sincs jelentősége, hogy az első vállalkozás — mint nem saját nevében eljáró tőzsdeügynöki társaság — együttműködik a második vállalkozással.
      
         (1)  HL C 190., 2018.6.4